《剑潭赠李似表》
宋代·刘子翚

夜窗把酒对鹅峰，分手悠悠各转蓬。
舣棹相逢烟浪际，有家皆在乱离中。
胡儿久占清河地，壮士谁收赤壁功。
它日着鞭先后耳，飘零不用叹途穷。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。